UVODNA PJESMA 
HIMNA PKP-a Zapali nas“ 


Dođi Gospodine svoj duh oživi u nama 
Dođi Gospodine čekamo Duha Svetoga 


Ispuni nas molimo 2x 


Zapali nas, o Bože naš čežnjom za Tobom 
Siđi na nas, o Duše Svet 
Predajemo, predajemo Ti se. 


Raskini lance sve, obuci nas silom odozgor 
Sad oslobodi nas, ispuni svojom milosti 
Slavu Ti dajemo 2x 


/: Zapali nas, o Bože naš čežnjom za Tobom 
Siđi na nas, o Duše Svet 
Predajemo, predajemo Ti se :/ 


Sad probudi u nama, sad probudi u nama, 
sad probudi u nama čežnju za Tobom 4x 
/: Zapali nas, o Bože naš čežnjom za Tobom 
Siđi na nas, o Duše Svet 
Predajemo, predajemo Ti se :/ 


UVODNA MOLITVA 


U ime Oca i Sina i Duha Svetoga! 


Dobri naš Gospodine Isuse Kriste, 
stojimo podno tvoga Križa i zagledani u Tebe 
želimo sada za Tobom poći — u ovoj pobožnosti, 
ali iskrenije, cijelim svojim bićem, 


svakoga dana našeg života! 


Zapali svojim Duhom naša srca da budu s Tobom, 
da budu baš poput Tvojega! Pogledaj nas 
ovdje okupljene, umnoži nam vjeru i podaj 
da, razmatrajući Tvoj život, još dublje 
shvatimo smisao svojeg života. 

Želimo te još bolje upoznati i još te više ljubiti. 
Pomozi nam... Jer bez tebe - ništa smo. U svojoj nam muci, 
dobri Učitelju, pokazuješ najizvrsniji put, put ljubavi, 
potpunog sebedarja — do kraja. 


Nebeska Majko Marijo, pomozi nam da 
jasno prepoznamo put ljubavi tvoga Sina, 
kojim nam je hoditi za Njime — svakoga dana . 
1 izmoli nam odvažnosti i hrabrost da se 


ne okrećemo natrag i da nikada ne odustanemo. 


Bila nam, Tvojom pomoću, ova pobožnost na iskrenu 
Ve . ši, e .. . ve . 
životnu promjenu, da još jasnije svjedočimo i 


slavimo Tebe, koji živiš i kraljuješ u vijeke vjekova... 
Amen! 
Stala plačuć tužna Malti, 


gledala je kako pati 
Sin joj na križ uzdignut. 


PRVA POSTAJA 
ISUSA OSUĐUJU NA SMRT 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Težak trenutak nepravde — nedužni Isus biva 
osuđen. Bolno je gledati nevinog čovjeka osuđenog — i k tome 
na smrt. O kako samo u ovom trenutku želimo da nestane 
sve nepravde s ovoga svijeta — da se nikada ne ponovi ovakva 
nepravda... No, svjesni smo da je svijet pun nepravde. 

Pomogni nam, Gospodine, da nam upravo to bude 
poticaj ovog trenutka, a ne trenutak obeshrabrenosti. Gleda- 
mo Tebe, koji si svakome činio i želio samo dobro, i molimo te 
— pomozi nam da upravo svatko od nas bude izvor praved- 
nosti! Toliko smo puta bili licemjerni, mi koji smo prepuni 
grijeha. Toliko puta smo osudili one koji to nisu zaslužili. 
Toliko puta smo i sami, baš poput Pilata, ugušili glas savjesti 
i popustili zlu da bi se svidjeli svijetu. 


Smiluj nam se, Gospodine! Oprosti nam, Gospdine! 
Ovog trenutka, Tvojom milošću, želimo donijeti odluku — 
Tebe slijediti svim srcem. 

Biti bolji... Biti Tvoji! Ispuni nam srca svojim Duhom 
- da budemo vjerni svjedoci Tvoje ljubavi. 

Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Želimo ti sada uputiti svoju molitvu za sve one koje smo 
povrijedili, za sve one koje smo osudili, za sve one nad kojima 
smo se uzvisivali, koje smo smatrali ,manje vrijednima“ od 
sebe. 

(šutnja) 
Oprosti što smo bili dvolični, licemjerni, što Te nismo naslje- 
dovali... Podaj nam milost obraćenja! 


Oče naš... Zdravo Marijo... Slava Ocu... 


Smiluj nam se, Gospodine! ... Smiluj nam se! 


Dušom njenom razboljenom, 
rastuženom, ražaljenom, 
prolazio je mač ljut. 


"Molitva predanja“ 


Oče, stavljam se u Tvoje ruke, 


čini sa mnom po svojoj volji 


Ma kakva ona bila, ja zahvaljujem ti. 2x 
1 spreman sam na sve. 2x 
1 prihvaćam ja sve 2x 
samo da se u meni iu svim 


stvorenjima tvojim vrši tvoja volja. 


Ne želim ništa drugo, Oče 4x 
Predajem ti svoju dušu, 
sa svom ljubavlju koju imam, jer Te ljubim 
1 osjećam potrebu da se darujem Tebi , 
da se predam u Tvoje ruke . 


Bez granica, bez mjere, s pouzdanjem, jer si Ti moj Otac. 


Ne želim ništa drugo, Oče 4x 
Predajem Ti svoju dušu, sa svom ljubavlju koju imam, 
jer te ljubim i osjećam potrebu da se darujem Tebi 
da se predam u Tvoje ruke. 
Bez granica, bez mjere, s pouzdanjem, jer si ti moj Otac. 


Bez granica, bez mjere, s pouzdanjem, jer si ti moj Otac. 


POVIJEST ROVIŠĆA 


Rovišće se prvi puta spominje u dokumentu iz 1232. 
Tada je kralj Slavonije, herceg Koloman darovao posjed 
Konjsku dvojici Rovišćanaca - Dragi i Dragecu, ocu i sinu. 
Dakle, Rovišće je već 413. stoljeću tvrđa-grad, čiji su stanovni- 
ci bili u kraljevoj vojnoj službi. U povelji iz 1255. godine stoji da 
je u Rovišće 4. travnja po zapovjedi kralja Bele IV. došao ban 
Stjepan kako bi utvrdio prava i povlastice stanovnika. Doku- 
menti iz 1232. spominju Rovišće kao župu ili županiju koju 
čine slobodni ljudi posebnih obveza za vojnu službu jednog 
kraja ili regijske župe, te kazuje da je posjed Konjska u 
Rovišćanskoj župi. 

Granica Rovišćanske župe protezala se na zapadu 
do potoka Velika, na sjeveru do Bilogore i Gornje Komarice, 
na jugu do rijeke Česme, a istočna granica ide vječicama 
Bjelovacka i Dobrovita, sve do naselja Bjelovar, Kupinovac i 
Jabučeta. Koliko je nekada Rovišće bilo važno gospodarsko 
središte govori i činjenica da je na ovim prostorimaovdje 1279., 
1341. i1475. održano nekoliko sabora Slavonskog plemstva. 

Poslije ukinuća Rovišćanske upravne župe, Rovišće i 
dalje zadržava određen uvažnost. Novouređen Križevačko - 
rovišćanska županija, po županijskom sudskom zapisu 
osniva se 1348. U drugoj polovici 14. stoljeća Križevcima kao 
županijskom sjedištu pridružila su se područja Čazme, 
Grđevca i Gorbonoka. Poslije 1391. Rovišće se više ne spominje 
kao županija, nego samo kao kotar. U dokumentima kasnog 
srednjeg vijeka stoji da su Rovišćani gradili tvrđu. 


U to vrijeme razvija se obrt i trgovina te se održavaju 
veliki godišnji sajmovi. Rovišće postaje raskrižje putova Zagreb - 
Virovitica, te Koprivnica — Čazma. 

Od 1532. do 1538. Turci pale i pljačkaju ove krajeve i 
odvode mnogo ljudi u tursko roblje. Tvrđava se 1597. ponovo 
obnavlja a u vrijeme Vojne krajine granice postaju stalne. Nakon 
Karlovačkog mira 1699. Rovišće kao krajiška tvrđa gubi važnost i 
postaje obično krajiško selo u sastavu Križevačke pukovnije. 

Rimokatolička župa Presvetog Trojstva u Rovišću obnovl- 
jena je 1789. godine, tako da se Rovišće - sa selima Breza, Prgomel- 
je, Rajić, Tuk i Žabjak odvojilo od župe Cirkvena. Tada se obnavlja 
starodrevna roviška župa. 

Crkva Presvetog Trojstva u Rovišću prvi puta se spominje 
u popisu župa goričkog arhiđakona Ivana 1334. Prema povijesnim 
izvorima, godine 1706. crkva se nalazi u sredini sela, a 1743. je 
crkva zidana s drvenim zvonikom. Iz povijesnih izvora se ne može 
pouzdano utvrditi kad je sagrađena današnja crkva. Sigurno je da 
je rovišćanska crkva obnovljena izvana i iznutra 1828. i 1829. U 
vrijeme Prvog svjetskog rata, 1916., crkva je ostala bez zvona. 
Današnja zvona su nabavljena 1920. godine. a dugogodišnji 
župnik, sada pokojni, vlč. Lovro Hadrović je 2000. uz pomoć 
župljana obnovio crkvu iznutra i izvana. Župnici Krunoslav Detić 
i Mihiil Gojani nastavili su s obnovom sakralnih objekata na 
području župe, a ove 2017. započeli s izgradnjom kapele u Podgor- 
cima. U Rovišću je postojala velika pravoslavna crkva stara više od 


200 godina koja se 1979. srušila zbog dotrajalosti. $ 


DRUGA POSTAJA 
ISUS PRIMA NA SE KRIŽ 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Teško je uopće zamisliti kroz što sve prolazi naš 
Gospodin. Nakon nepravedne osude, dobrano su Ga izrugali, 
izmučili, izbičevali, omalovažavali, ismijali, trnjem okrunili... 
i to nije dovoljno. Prizor je strahotan... Ljudskoj zlobi nema 
kraja... 1 još na takvo izranjeno i izmučeno tijelo Sina Božjega, 
prisilno stavljaju teret teškog drvenog križa. 

No ti si, Isuse, pravi kralj, kralj svega stvorenog, kralj 
koje ne vlada vojskom i moći, nego iz ljubavi — ljubavi prema 
namaz te ljubavi koja trpi za nas, dopustio si da Te pogrđuju, 
iz Te ljubavi prigrlio si teret križa — radi nas i radi našeg 
spasenja. A mi, mi toliko puta prigovaramo na teret naših 


životnih križeva. 9 


Hvala ti, dobri Gospodine, na toj žrtvi. Hvala ti što 
nas nikada ne ostavljaš, što nas nikada ne zaboravljaš i što 
nas wijek prihvaćaš — čak i u trenucima kada smo mi 
zaboravili ili napustili Tebe. 

Oprosti nam, Gospodine! Podaj nam snage da, 
zagledani u Tvoj primjer, ne bježimo od svojih životnih križe- 
va, već da ih prigrlimo ivjerno nosimo iz ljubavi prema Tebi i 
bližnjima. 

Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Želimo ti sada uputiti svoju molitvu za sve one koje smo 
ismijavali, izrugivali, ponižavali — podaj nam snage da se od 
ovog trenutka više ne prepuštamo toj napasti. 
(šutnja) 

Pomozi nam da u svakome odbačenom i ponižavanom bratu 
ili sestru prepoznamo Tebe — Tebe kojeg želimo slijediti svim 
svojim srcem. Pomozi nam da prihvatimo životni križ i da se 
ne tužimo na njegovu težinu — pomozi i nama ići putem 


ljubavi. 


Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


O koliko ucviljena 
bješe ona uzvišena, 


Majka Sina jedinog! ie 


"Ljubav nije ljubljena“ 


Koliko si nas silno ljubio,Isuse moj! 
Sebe si sama predao, Isuse moj! 
Na križu si završio, 

U ranama krvlju obliven, 
Ostavljen od svih, 
zaboravljen, Isuse moj! 

Sebe nisi čuvao, Isuse moj! 
Grijehe si naše ponio, Isuse moj! 


Svu bijedu našu uzeo, 
Do dna se ponizio, 
jer si nas silno ljubio, 


Isuse moj! 


O-u0,0-uo, kako da ne plačem, 
O-u0,0-uo, da žalostan ne budem? 
Kada nikog nema da, 
ljubav Njemu uzvrati! 

Kada nikog nema da, 
sa mnom zaplače, 
što ljubav nije ljubljena. 


ll 


TREĆA POSTAJA 
ISUS PADA PRVI PUT POD KRIŽEM 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Sav izranjen i izmučen, Spasitelj svega svijeta, po 
prvi puta pada pod teškim teretom križa — na zemlji je Sin 
Božji — na zemlji leži onaj koji prolazi sve ovo radi svakoga od 
nas... Isus toga trena pada da nas podigne. 

Dobri naš Isuse, na zemlju bacila težina križa, 
težina svih naših grijeha, težina naše umišljenosti i samodo- 
statnosti, težina našeg egoizma i oholosti — svojim padom 
otvaraš nam oči da smo zapravo mi ti koji smo na zemlji, da 
smo mi ti koji smo pali... i zaglibili u svojem grijehu. 

Spuštaš se k nama... Spuštaš se po nas... Jer nas 


toliko ljubiš da ne želiš da propadamo. Svojom ljubavlju i i 


poniznošću rušiš našu oholost. Priteci nam u pomoć da 
uspijemo ustati svjesni da nismo dostojni Tvoje ljubavi, ni 
Tvoje pomoći, nego da je ona Tvoj dar nama za koji ti sada 
želimo zahvaliti. Hvala ti što nas bezuvjetno voliš unatoč 
našim padovima. Želimo te slijediti svim svojim srcem. Privuci 
nas k sebi, Gospodine! 

Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Čuj našu molitvu koju ti želimo sada uputiti za sve one koje 
smo ranjavali i ponižavali svojim egoizmom i ohološću. 
Molimo te za one koje smo uvredama obeshrabrivali i čije smo 
životne križeve činili još težima. 

(šutnja) 
Oprosti nam, Gospodine, za trenutke kada smo gazili ljudsko 
dostojanstvo naših bližnjih i na taj način vrijeđali Tebe i Tvoju 
žrtvu. Podaj nam snage da iskrenom isprikom zatražimo 
oprost od onih koje smo povrijedili. 


Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 
Bol bolova sve to ljući 
blaga Mati gledajući 
muke slavnog Sina svog. 


“ Samo Tvoja ljubav" 


Lutao sam ovim svijetom,sam bez cilja i bez nade. 
Umoran od svojih rana, umoran od svih lutanja. 
Sve dok me Tvoja ljubav, Bože, nije dotakla, 
sve dok me Tvoja ljubav, Bože, nije podigla iz blata. 


Nije bilo prijatelja nije bilo nikog" 
ruku da mi pruži moju bol da podijeli. 
Sve dok me Tvoje boli nisu iscijelile, 
sve dok mi Tvoje svjetlo nije 
sve moje rastjeralo tmine. 


Samo Tvoja ljubav može, učiniti da sve procvjeta. 
Samo Tvoja ljubav može, upaliti nova svjetla. 
Samo Tvoja ljubav, Bože! Samo Tvoja ljubav, Bože! 


Nema takve pjesmenema takvih riječi 
kojima bih mogao hvalu ti izreći. 


Neka ti život, 0, moj Bože, bude hvala 
neka ti život moj, o, Bože, bude pjesma koja nema kraja. 


/: Samo Tvoja ljubav može, učiniti da sve procvjeta. 
Samo Tvoja ljubav može, upaliti nova svjetla. 


Samo Tvoja ljubav, Bože! Samo Tvoja ljubav, Bože! :/ 
14 


ČETVRTA POSTAJA 
ISUS SUSREĆE SVOJU SVETU MAJKU 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Na Isusovu Križnom putu prisutna je i ona koja s 
neopisivom boli promatra sve te događaje, ona koja ga je pod 
svojim srcem nosila — njegova i naša Majka Marija. O kakvu li 
je bola osjećala kada ga je vidjela u njegovu najsramotnijem 
izdanju — kao razbojnika, kao kriminalca — a nedužnoga. 
Njezino majčinsko srce prepuno ljubavi ne dopušta strah i 
sumnju — ona ostaje. 1 kada su se svi razbježali, ona ostaje. 

O Majko Marijo, koja si svakoga trena svoga života 
vjerovala — od navještenja do ovoga poniženja — pomozi i 
nama svojim primjerom! Nauči nas vjerovati, nauči nas 
nikada ne sumnjati, nego svoj život, sa potpunim pouzdanjem 

15 


predati u Božje ruke. U tom trenutku dala si snage svome 
Sinu — svojom ljubavlju i svojom prisutnošću — nisi trebala 
reći niti rijeći. Kao što nikada nisi napustila Isusa, niti nas ne 
napuštaš u našim lutanjima i tamama. 

Budi nam wvijek svijetlo koje će nas dovesti do tvog 
Sina Isusa. Pomozi nam našu vjeru, plodnu dobrim djelima, 
svakoga dana živjeti i svjedočiti. 

Amen 

(Dio teksta koji slijedi namjenjen je za promišljanje u hodu prema 


idućoj postaji) 


Dobri naš Gospodine, oprosti nam sve trenutke kada nismo 
bili podrška i nositelji nade i utjehe našim bližnjima. Želimo 
Ti uputiti našu molitvu za sve one koju nisu osjetili našu 
ljubav u susretu s nama, za one koji radi naše sebičnosti i 
lijenosti nisu dobili snagu, utjehu i ohrabrenje. Molimo Te za 
sve one koje smo ostavili same kada su bili odbačeni, 
osramoćeni i izrugani. 
(šutnja) 

Ispuni nam srce i misli svojim Duhom, Gospodine, da svima 
onima koji su u tami možemo pokazati svjetlo utjehe i nade — 
kojima si Ti vrelo. 


Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Koji čovjek ne bi plak'o 
Majku Božju videć tako 
u tjeskobi tolikoj? 16 


“Kao Marija“ 


Kao Marija da te ljubim, Tvoju Riječ da čuvam ja, 
kao Marija da je nosim sred srca svojega. 


Samo tebi da se klanjam, 
samo tebi predam sve, 
da te ljubim srcem cijelim, 
kao Marija, Isuse. 


Kao Marija da te ljubim, tvoju bol da dijelim ja, 
kao Marija da te pratim sve do križa tvojega. 


Samo tebi da se klanjam, 
samo tebi predam sve, 
da te ljubim srcem cijelim, 
kao Marija, Isuse. 


Kao Marija da te ljubim Tvoj put da slijedim ja, 
Kao Marija da ti služim,Da ti predam život sav. 


Samo tebi da se klanjam, 
samo tebi predam sve, 
da te ljubim srcem cijelim, 
kao Marija, Isuse. 

PETA POSTAJA 
ŠIMUN CIRENAC 
POMAŽE IS USU NOSITI KRIŽ 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Jedan čovjek iz Cirene, imenom Šimum, vraćao se sa 
svoga svakodnevnog posla i odjednom biva upleten u priču 
jednog osuđenika. 1 još mu biva nametnut fizički zahtjevan 
zadatak — nositi teret križa. No taj susret, ta ,prisila“ postaje 
milosni hod koji mu mijenja život. Pomažući Isusu, Šimun je 
pomogao sebi. 

Gospodine moj, Ti želiš da budemo tvoji vjerni 
suradnici, da sudjelujemo u nošenju Tvojega križa — dobro- 
voljno, marljivo i odgovorno.Svaki put kada smo mi ,Šimuni 
Cirenci“ našim bližnjima, kada radosno i spremno sudjeluje- 
mo u nošenju križeva nemoćnima, ranjenima, slabima i 


odbačenima — tada pomažemo Tebi nositi tvoj križ... 18 


Tada pomažemo sebi, svome spasenju, a i ovaj svijet 
činimo Tvojim kraljevstvom. Daj nam milost Gospodine da, 
noseći križeve naših bližnjih, osjetimo da smo na pravom 
putu — da hodimo za Tobom, koji živiš i vladaš po sve vijeke 
vjekova. 

Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Ovog trenutka, Tvojoj milosti želimo preporučiti sve ljude 
potrebne pomoći bližnjega, osobito one koje mi sami nismo 
prepoznali kao siromašne, kao potrebite — ne samo materijal- 
no, već potrebite naše blizine, naše utjehe, naše pomoći u 
nošenju križa. Molimo za one kojima smo dodatno otežali 
teret križa. 

(šutnja) 
Pomozi nam Gospodine da prepoznamo Tebe u svako našem 
bližnjem. 


Oče naš... Zdravo Marijo... Slava Ocu... 


Smiluj nam se, Gospodine! ... Smiluj nam se! 


Tko protužit neće s čistom, 
kada vidi gdje za Kristom 
razdire se srce njoj? 19 


"Vjerujem" 


Blažen je onaj koji spozna da ne može 
Da treba mu Tvoja milost na dar 
Taj Ti dolazi, taj iščekuje 
Tvome pogledu On se raduje 
On će slavit kada dođe Tvoj dan. 


Vjerujem, pomozi mojoj nevjeri 
Nek Tvoja Riječ me promijeni 
Napuni nove mjehove! Napuni nove mjehove! 


Ne silom niti snagom Treba mi Duh Tvoj svet 
Da položim život Tebi na dar 
Ti mi dolaziš i okrepljuješ 
Narod pravedni sebi podižeš 
Da Ti kliče kada dođe Tvoj dan 


[: Vjerujem, pomozi mojoj nevjeri 
Nek Tvoja Riječ me promijeni 
Napuni nove mjehove! Napuni nove mjehove! :/ 


/: Nek odustane sve što krene protiv istine 
Tama ljudski obziri 
Glasnije od sveg srca kličem amen :/ 


[: Vjerujem, pomozi mojoj nevjeri 
Nek Tvoja Riječ me promijeni 
Napuni nove mjehove! Napuni nove mjehove! :/ 20 


ŠESTA POSTAJA 
VERONIKA PRUŽA ISUSU RUBAC 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Veronika... Tako snažan primjer pred našim očima. 
Veronika je upravo slika svih koji su shvatili poruku Tvojeg 
evanđelja. Vjerojatno nismo u mogućnosti učiniti velika i 
silna djela, ali ono što svatko od nas može i treba, je suosjeća- 
ti, obrisati suzu, kaplju znoja i krvi s lica onih kojih pate 
pritisnuti svojom svakodnevnicom. 

Dobro to znam, Gospodine, ali ne smijem se 
obeshrabriti time što svojom malenom gestom pažnje neću 
zawvijek izbrisati svaku patnju. Ali učinit ću koliko god svojim 
snagama mogu, makar to bila u ljudskim očima sitnica. Mene 
ne košta ništa, a drugome možda znači sve. Za takav čin, 


svatko od nas ima mogućnost i prigodu svakoga dana. 
21 


Dobri Isuse, toliki ljudi oko nas, osobito u vremenu 

pandemije, željni su pažnje i blizine, Veronikina, i našega 
rupca. Promatraju ljude oko sebe i svojim srcem vape za 
makar toplom riječi, za stiskom ruke ili iskrenim osmjehom. 1 
Ti si, Gospodine moj, na Križnom putu osjećao istu čežnju. 
U masi koja te je okruživala nije bilo nekoga tko bi Ti ukazao 
pažnju, tko bi Ti dao dio sebe. Tek Veronika. Daj nam, Isuse, 
Veronikino srce, spremno suosjećati, 

Amen 


(Dio teksta koji slijedi namjenjen je za promišljanje u hodu prema 


idućoj postaji) 


Želimo Ti, Gospodine, uputiti našu molitvu za sve u našoj blizini 
koji su potrebni naše topline, našega rupca — a mi to nismo 
prepoznali. Molimo Te za naše roditelje, naše djedove i bake, 
osobito ako nam odnosi nisu najbolji, ako smo u svađi ili nemiru. 
(šutnja) 

Potiči nas neprestano da se ne obeshrabrimo u djelima pažnje 
nježnosti. Daruj nam snage da darujemo dio sebe onim kojima to 
treba. 


Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Zarad grijeha svoga puka 
gleda njega usred muka 
i gdje bičem bijen bi. 22 


“Čuješ li korake“ 


Čuješ li korake koji idu za tobom, 
kad si u postelji, tko bdije nad tobom? 
Vidiš li znamenja svuda oko sebe, 


tko ne odustaje ne odustaje od tebe? 


Tvoje riječi su snaga, jedina utjeha. 
Tvoje ruke me dižu kad nema nikoga. 
Tvoja leđa me nose, kad više ne mogu. 
Tvoje suze su rijeka, koja odnosi grijehe 

koja preuzima sve na sebe. 


Čuješ li korake, koji idu za tobom? 
On te ne napušta, ne ostavlja za sobom. 
Uzdaj se u Njega, predaj mu sve. 


On ne odustaje, ne odustaje od tebe. 


Tvoje riječi su snaga, jedina utjeha. 
Tvoje ruke me dižu kad nema nikoga. 
Tvoja leđa me nose, kad više ne mogu. 

Tvoje suze su rijeka, koja odnosi grijehe 


koja preuzima sve na sebe. 


Čuješ li korake, koji idu za tobom... x3 

SEDMA POSTAJA 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Vođen ljubavlju prema čovjeku i odlukom da ispuni 
svoje poslanje, Isus ne ispušta križ iz svojih ruku... No, svaki je 
korak sve teži, teret je sve teži... 1 pada, po drugi put izranjeni 
Isus pod križem — ponovno pada da bi dopro da nas, da bi 
došao k nama... Pada da bi nas podigao. Boli nas Njegov pad, 
teško je pomiriti se s time. Teško je priznati taj pad... A još 
nam je teže priznati svaki naš pad pod grijehom i u grijeh. 
Dobri moj Gospodine, Ti nisi odustao ni tada... Ti nikada ne 
odustaješ. Ponovno ustaješ, nastavljaš svoj put... 1 time nas 
učiš važnu životnu lekciju: da nije važno koliko puta 


padnemo, nego koliko puta ponovno ustanemo. 

Toliko nas ljubiš, da nam wvijek i iznova daješ 
oprost, daješ nam smisao i snagu ponovno ustati i krenuti za 
Tobom. Pružaš nam iznova novu priliku. Učini srca naša po 
svome srcu, omekšaj ih i ispuni milosrđe da i mi radosno i bez 
ustručavanja, puni oprosta i blagosti, znamo ljudima oko 
sebe pružiti novu priliku... Da im pomognemo ustati, a ne da 
ih pritišćemo o pod. 


Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Sada, Gospodine, želimo Ti uputiti molitvu sami za sebe..jey toliko 
puta padamo... a često u jedan te isti grijeh, iako smo toliko puta 
odlučili da nećemo. Molimo Te sada, svatko od nas, za tu slabost, za 
tu naviku ili ovisnost, za taj grijeh pod čijim teretom često padamo. 
(šutnja) 

Smiluj nam se, Gospodine, i ispuni nam srce novim žarom da se 
čvrsto borimo sa svojim slabostima i Tvojom ih pomoću nadvlada- 
mo. Pomozi nam! 

Oče naš... Zdravo Marijo... Slava Ocu... 

Smiluj nam se, Gospodine! ... Smiluj nam se! 


Gleda svoga milog Sina, 
ostavljena sred gorčina, 
gdje se s dušom podijeli. 25 


"Snagom ljubavi Tvoje“ (Kao orao) 


Tebi dolazim Ti promijeni me, 
očisti kišom milosti, koja pada sa neba 
Gospode sada znam sve moje slabosti i 
svaki grijeh zauvijek bit će oprošten, snagom ljubavi Tvoje. 


Približi me svojom me, ljubavlju obavi, 
uzmi me u svoje naručje. 
Kao orao ja s Tobom letjet ću visoko, 
samo Ti vodi me, svakim danom 
mijenjaj me Snagom ljubavi Tvoje. 


Daj da progledam i Tvoje lice ugledam, 
da znam da ljubiš me i da si u meni. 
Ti obnovi me, po svojoj volji vodi me 

da živim svaki dan snagom ljubavi Tvoje . 


Približi me, svojom me ljubavlju obavi, 
uzmi me u svoje naručje. 
Kao orao ja s Tobom letjet ću visoko, 
samo Ti vodi me, svakim danom 
mijenjaj me snagom ljubavi Tvoje. 
Samo Ti vodi me, svakim danom 


mijenjaj me Snagom ljubavi Tvoje. 

SPOMEN PODRUČJE BARUTANA 


I « 


Planom »Bilogora g1 Glavnog stožera Hrvatske 
vojske, koji je imao za cilj osloboditi bjelovarski i koprivnički 
garnizon, onemogućiti spajanje 265. motorizirane brigade sa 
snagama 5. banjalučkog korpusa i spriječiti presijecanje 
značajnih cestovnih komunikacija, planirana je blokada svih 
vojnih objekata na bjelovarskom području. 

Po dolasku majora Milana Tepića, snage JNA 
postavile su minska polja usmjeravajućih mina, a sva tri 
skladišta pripremljena su za lančano miniranje. Pripadnici 
hrvatskih oružanih formacija krajem rujna presjekli su 
eksplozivnu vezu između srednjeg i sjevernog s južnim 
skladištem. Također, uspostavili su kontakt s posadom 
skladišta pokušavajući ih nagovoriti na mirnu predaju, ali 
bezuspješno. Major Tepić je već tijekom pregovora prijetio 
»dizanjem Bedenika u vazduh“. 

U jutarnjim satima, 29. rujna 1991, skupina 
hrvatskih vojnika pokušala je ući u prostor skladišta ratnih 
rezervi JNA sa sjeverne strane. Naime, u šumi Bedenik, u 
predgrađu Bjelovara, bilo je smješteno skladište 265. motori- 
zirane brigade JNA. Hrvatski vojnici u više navrata pokušali 
su zaposjesti Barutanu, a konačni pokušaj proveden je 29. 
rujna 1991. Kod ulaska u sam skladišni kompleks, sa sjeverne 
strane, na hrvatske vojnike otvorena je vatra iz jednog od tri 


BVP-a. Pri djelovanju iz protuzračnog topa smještenog na 


vozilu poginula su trojica, a ostali su se nastavili kretati 
prema istočnoj strani gdje se dio posade skladišta JNA počeo 
povlačiti i isticati bijele plahte u znak predaje. 

Major Milan Tepić je, vidjevši to, u10 sati i 43 minute aktivirao 
minirana skladišta električnim impulsom, no zbog veze koju 
su hrvatske snage presjekle ranije, umjesto tri eksplodiralo je 
samo jedno, južno skladište. Tako je, umjesto 1700 tona 
eksploziva, eksplodiralo nekoliko stotina. Od siline eksplozije 
nastao je krater dubok 12 metara, a širina je udara izbrisala 
šumu u prvoj zoni udarnog vala u krugu od 60 metara i teško 
oštetila drugu zonu u krugu od 150 metara. Eksplozija je 
izazvala konfuziju kako među hrvatskim vojnicima tako i 
među zarobljenim pripadnicima JNA u istočnom dijelu 
skladišta, od kojih su mnogi pri eksploziji ranjeni, ošamućeni 
ili zatrpani materijalom. Hrvatske su snage uspjele pravodob- 
no reagirati i ponovno privesti pripadnike JNA. koji su potom 
odvedeni u improvizirani zatvor u Hrgovljanima te kasnije 


vazmijenjeni. 

OSMA POSTAJA 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Ovaj susret Isusa sa skupinom žena koje prisut- 
nošću i svojim suzama prate Njegov hod potiče i nas na 
razmišljanje — osobito jer Isus u toj situaciju ne želi sažaljenje, 
nego upućuje opomenu - kako ženama, tako i nama danas! 
Gospodine, Ti nas upozoravaš na opasnost u koju vrlo lako 
upadamo — ne koristi oplakivati patnje i prolaznosti ovoga 
svijeta, ako time ne mijenjamo sebe. Lakše je zagledati se u 
druge nego u sebe. 

Upućuješ nam i sada svoju riječ, riječ koja opominje 
i mijenja srca: da oplakujemo sebe i grijehe svoje! Svaki susret 
s Tobom, u svakoj molitvi, svetoj misi, ispovijedi, a tako i susret 


nade, susret ozdravljenja i ohrabrenja, susret promjene i 
poticaja. 29 


Neka i ovaj susret s Tobom, Tvojom pomoći bude 
trenutak kada novim žarom započinjemo hod za Tobom — 
hod koji neće biti obilježen riječima sućuti, pobožnim pričica- 
ma i plitkim utjehama... Hod koji neće biti šetnja nego 
umiranje. Umiranje sebi. Umiranje s Tobom, za Tebe i za 


bližnje. Amen. 


(Dio teksta koji slijedi namijenjen je za promišljanje u hodu prema 


idućoj postaji) 


Potičeš nas i danas, Gospodine Isuse, da promislimo o svom životu, 
da oplakujemo svoje grijehe i slabosti. Biti Tvoj, biti kršćanin, zvati 
se Tvojim imenom — ili jesmo ili nismo. 
Ne povremeno ili prigodno, ne samo u crkvi ili doma. Tvoji želimo 
biti svakoga trena i u svakoj situaciji — pomozi nam da naš život 
odražava upravo tu želju - konkretnim svjedočenjem. Oprosti nam 
sve trenutke kada smo se posramili da smo Tvoji. Razmišljajući 
upravo o tim trenucima, od sada želimo biti još više Tvoji. 
Pomozi nam na tome putu! 

(šutnja) 
Oče naš... Zdravo Marijo... Slava Ocu... 


Smiluj nam se, Gospodine! ... Smiluj nam se! 


Vrelo milja, slatka Mati, 
bol mi gorku osjećati 
daj, da s tobom procvilim. 30 


"Da Te samo dotaknem“ 


Sjedim do tvojih nogu glave pognute. 
Ne mogu pogled dignuti, gledati u tebe. 
Šutim, srce Te želi, moje usne ne govore. 

Znaš sve moje misli, sve moje molitve. 


Da te samo dotaknem i dodirnem ti haljine, 
moje srce bilo bi cijelo, sve rane bi nestale. 
Da te samo dotaknem i dodirnem ti haljine, 
moje srce bilo bi cijelo, da te samo dotaknem. 


Sjedim do tvojih nogu, pružam ruke drhtave. 


Suze polako klize niz moje obraze. 


Da te samo dotaknem i dodirnem ti haljine, 
moje srce bilo bi cijelo, sve rane bi nestale. 
Da te samo dotaknem i dodirnem ti haljine, 
moje srce bilo bi cijelo, da te samo dotaknem. 


Pružaš ruke, dižeš mi lice, tvoje oči mi govore: 


"Ne gledaj svoje grijehe, pogledaj u mene!" 


Da te samo dotaknem i dodirnem ti haljine, 
Moje srce bilo bi cijelo, sve rane bi nestale. 
Da te samo dotaknem i dodirnem ti haljine, 


moje srce bilo bi cijelo, da te samo dotaknem. 

DEVETA POSTAJA 
ISUS PADA TREĆI PUT POD KRIŽEM 


Mil fra 


“ 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Isus je već na izmaku snaga. Ljudsko je tijelo slabo. 
lako je pao po treći puta pod teretom križa, ni to ga nije 
zaustavilo da svoj hod, svoje poslanje, svoj put nastavi i dovrši. 
Neprocjenjiva žrtva za spas svijeta, za spas svakoga od nas, za 
svakog čovjeka. A čovjek često pada, osobito kada je slab... a 
svi smo slabi. 

Dobri moj Gospodine, gledam kako po treći puta 
padaš, a ja sam bezbroj puta pao pod navalom napasti. Ne 
dopusti da me svlada beznađe i obeshrabrenost! Ne dopusti 
da se odijelimo i udaljimo od Tebe! Iznova nam je potrebna 


Tvoja snaga za ustati i krenuti dalje. 
32 


Budi uz nas kada nam teret života postaje pretežak 
- da nas nikada ne slomi. Nisi nikada niti rekao da će biti 
lako. Padat ćemo mnogo puta, ali znamo da si wvijek tu za 
nas, Ti Gospodine, koji si ustrajao s teretom mnogo većim od 
našeg. 

Podaj nam, molimo, snage da, zagledani u Tebe, 
strpljivo podnosimo svaki pad i nikada ne odustanemo od 
nošenja svoga križa. 

Amen. 


(Dio teksta koji slijedi namjenjen je za promišljanje u hodu prema 
idućoj postaji) 


Potrebni smo Tvoje milosti da nakon pada ne odustanemo i 
da ne ostanemo ležati. Ali važna nam je i blizina Tvojih 
službenika koji uporno podsjećaju da nas ljubiš i nikad ne 
napuštaš — čak ni kada mi napustimo Tebe. 
Molimo te, Gospodine, za naše svećenike, Tvoje vjerne službe- 
nike. Blagoslovi njihovo služenje i pomozi im da svojim 
životom, više nego riječima, vjerno Tebe propovijedaju i 
približavaju svima nama. Molim Te posebno za ovog svećeni- 
ka... 

(šutnja) 
Spasi i posveti svoje službenike, svoju Crkvu! Sve nas spasi i 
posveti! 
Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Neka ljubav srca moga 
gori sveđ za Krista Boga, 
da mu u svem omilim. 3 


"Cijeno neprocjenjiva“ 


O, Ti cijeno neprocjenjiva, 
vatrena čežnjo moga spasenja, 


što u grudima si od ljubavi bujala, 


u smiraj ušla, kad si se za nas prolila. 


O, Ti cijeno neprocjenjiva, 
vatrena čežnjo moga spasenja, 
što u grudima si Jaganjčevim bujala, 


u smiraj ušla, kad si se za nas prolila. 


Kriste, Tvoja žeđ je neutažena, 
dok i zadnja duša bude lutala. 
Tvoje rane sjaje poput bisera, 
u njima je ljubav ognjena. 


Dok na križu goriš, kao buktinja, 
odsjaj Tvoj mi srce ispunja. 
Ljubav, kojom za me goriš Ti, 
ija želim za svog brata gorjeti. 


O, Ti cijeno neprocjenjiva, 
vatrena čežnjo moga spasenja, 
što u grudima si Jaganjčevim bujala, 


u smiraj ušla, kad si se za nas prolila. 

DESETA POSTAJA 
ISUSA SVLAČE 


ng) 

Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Omalovažavanje i oduzimanje Isusova ljudskog 
dostojanstva još uvijek ne prestaje, još uvijek ljudima nije 
dovoljno. Isus je svučen — a time, odbačen, prezren i pogrđen. 
Ljudi ga žele svesti na razinu — ništa. Nitko i ništa. O moj 
Isuse, unatoč svim ismijavanjima, Ti i dalje zadržavaš i 
svjedočiš smirenost i strpljivost. Ljubav koja sve podnosi i 
ništa ne traži za uzvrat. Ljubav koja sve uzima na sebe. Uzeo 
si na sebe patnje i potrebe svih onih koji su odbačeni i 
obeščašćeni. Učinio si to da sačuvaš neprocjenjivo dostojanst- 
vo svakog čovjeka, čovjeka koji je stvoren na Tvoju sliku, sliku 


Božju. 35 


Podari nam Gospodine snage da poštujemo svakog 
čovjeka, u svim situacijama u kojima ga susrećemo. Jer Ti se 
daruješ za svakoga, i prijatelja i neprijatelja... daruješ se 
potpuno. Privuci naša srca k sebi, oslobodi nas vremenitih 
briga i navezanosti na svjetovno, na prolazno. 

TL koji sl zbog nas bio sramotno svučen - skini s nas, 
očisti s nas sve ono što nas udaljava od Tebe, sve ono što nam 
smeta da budemo potpuno Tvoji, 

Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Toliko smo se puta i mi priklonili onima koji su napadali i 
omalovažavali slabije od sebe, one koji se nisu mogli braniti. Gazili 
smo tuđe dostojanstvo. Oprosti nam, molimo Te i podaj nam 
snage, Gospodine, da uvijek ostanemo vjemi Tebi, branimo i 
ljubimo bližnjega Te poštujemo dostojanstvo svakog ljudskog 
života, od začeća do prirodne smrti. Nakana naše molitve upravo je 
za sve one koji su nevini, sve one koji se ne mogu braniti, kojima je 
oduzeta prilika života. Molimo Te za svu nerođenu djecu, za 
njihove roditelje i obitelji. Čuj naše prošnje! 

(šutnja) 
Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Rane drage, Majko sveta, 
Spasa za me razapeta, 


tisni usred srca mog. 36 


"Tvoja krv" 


Tvoja krv što čisti me, 
Tvoja krv što život mi da, 
Tvoja krv umjesto mene kao 
žrtva pomirna čini mene 
bjeljim nego snijeg, nego snijeg, 


moj Isus, moja ljubav, moje sve. 


Tvoja krv što čisti nas, 
Tvoja krv što život nam da, 


Tvoja krv umjesto mene... 

JEDANAESTA POSTAJA 
ISUSA PRIBIJAJU NA KRIŽ 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Isusov križni put prepun je bolnih i strašnih trenu- 
taka, no ovaj je nevjerojatno okrutan — Isus je pribijen na križ. 
Raširenih ruku, teškim udarcima, sveto tijelo prikovano je na 
drvo koje je nosilo. Teško je gledati, ali upravo zagledanost u 
Onoga koji podnosi patnju križa sve do kraja je ta koja nas ne 
može ostaviti ravnodušnima. 

A mi dalje, nedužni Isuse, ne shvaćamo i ne cijeni- 
mo, ne prihvaćamo Tvoju ljubav i žrtvu za svakoga od nas. 
Dopustio si biti prikovan na križ i sve si pretrpio do kraja. Ne 
dopusti da se odijelimo od Tebe, ne dopusti da te napustimo 
— prikuj nas čvrsto za sebe! 

Svaki puta kada pristajemo na grijeh, iznova 
probadamo Tvoje sveto tijelo. Svatko od nas ranjava tebe. Ja 
ranjavam Tebe. Krvariš zbog mojih grijeha. Oprosti mi.. 
Oprosti mi što ne razumijem, što se ne želim predati u Tvoje 
raširene ruke. Ne daj da Tvoja patnja i Tvoja bol bude za nas 
uzaludna. Neka nas Tvoja bol koju si proživio kod raspinjanja 
na križ odvede daleko od grijeha kojima Te uvijek iznova 
razapinjemo. Želimo biti prikovani i nikada se ne odvojiti od 
Tebe, jedinoga Boga, koji živiš i kraljuješ u vijeke vjekova. 

Amen! 


(Dio teksta koji slijedi namjenjen je za promišljanje u hodu prema 


idućoj postaji) 


Toliko puta se naša molitva svede na prošnje, želje i zahtjeve. 
Toliko puta samo nabrajamo što sve od tebe želimo ili treba- 
mo. Ovo nije jedan od takvih razgovora s tobom. Želimo Ti 
sada uputiti iskrenu molitvu zahvale. Tebi nije naša hvala 
potrebna, ali zahvalnost je Tvoj dar, dar koji obogaćuje naš 
život, dar koji nas uči poniznosti i koji nam pomaže ići napri- 
jed. Primi našu molitvu zahvala za sva Tvoja dobročinstva, a 
posebno smo Ti zahvalni za... 

(šutnja) 
Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Neka dođu i na mene 
patnje za me podnesene 
Sina tvoga ranjenog. 39 


u HH na š " 
Isus, najljepše ime 


Isus, najljepše ime 
Spasitelj ljudi, naš brat i Gospodin 
Emanuel, Bog je s nama 


Janje Božje, živa riječ. 


Isus, raspet na križu 
Spasitelj ljudi, za nas je predan 
Otkupitelj, nevin za grešne 


Dao je život ljubeći sve. 


Isus, ostavljen od svih 
Prijatelj vjerni, naš brat i Gospodin 
Emanuel, izdan i zatajen 


Dao je život ljubeći sve. 

DVANAESTA POSTAJA 
ISUS UMIRE NA KRIŽU 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Dovršeno je... ,l prignuvši glavu, predade duh“. Kralj 
je položio svoj život. Ostvarilo se njegovo poslanje, poslanje 
ispunjeno žrtvom i sebedarjem. Poslanje ispunjeno ljubavlju. 
U tome je trenu Božja ljubav najvidljivija. lako se na trenutak 
čini da je tama prevladala, da je tama pobijedila, baš u tome 
trenutku ljudi shvaćaju da je Isus uistinu Sin Božji. 1 to je 
pobjeda. Isus pobjeđuje s križa - i to uvijek iznova. 

Nevini Isuse, gledajući Te raspetoga na križu, svaki 
puta kada bacim pogled na raspelo, čvrsto vjerujem i znam da 
ostaješ trajno sa mnom, pa i onda kada osjećam da sam od 
svih napušten i neshvaćen. Ni tada nisam posve sam. Na 


križu si se dao upoznati. 41 


Hvala Ti na daru vjere, hvala ti što sam Te upoznao, 
što sam te upoznala. Želim naš odnos još više produbiti, želim 
Te uvijek prepoznati, u svakoj životnoj situaciji, u svakom 
bližnjemu. Pomozi nam da Te u svakom času tame i lutanja 
prepoznamo, pomozi nam da Ti vjerujemo i da s pouzdanjem 
u Tebe idemo kroz život. Amen. 

Amen. 


(Dio teksta koji slijedi namjenjen je za promišljanje u hodu prema 


idućoj postaji) 


Tebe, Isuse ništa nije moglo zaustaviti, niti bol, niti muka, niti 
smrt, kako bi nam pokazao koliko nas voliš — da bi nam 
pokazao da smo Ti neprocjenjivo dragocjeni. Tvoja smrt 
pobijedila je našu smrt. Daj nam snage da umiremo sebi, 
umiremo svijetu, umiremo grijehu, da bi živjeli s Tobom i u 
Tebi. Želimo biti Tvoji cijelim svojim bićem. Pomozi nam! 
Umnoži nam vjeru i učvrsti ufanje. Upućujemo Ti sada, svaki 
od nas za sebe, svoju molitvu predanja, molitvu pouzdanja, 
molitvu nove životne odluke... 

(šutnja) 
Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Daj mi s tobom suze livat', 
Raspetoga oplakivat', 
dokle dis'o budem ja. 42 


"Božja ljubav, Božja snaga“ 


Božja ljubav, Božja snaga, 
Više tebe u životu mom, 
Božja ljubav, tvoja snaga, 


Više Tebe u životu mom! 


] slavim Tebe ja 
Svim srcem svojim, 
] slavim Tebe ja 
svom snagom svojom. 
] slavim Tebe ja 
Svom dušom svojom, 
Jer Ti si moj Kralj! (2x) 


Božja ljubav, Božja snaga, 
Više tebe u životu mom, 
Božja ljubav, tvoja snaga, 
Više Tebe u životu mom! 


1 pjevam Tebi ja... 


1 ljubim Tebe ja... 

TRINAESTA POSTAJA 
ISUSA SKIDAJU S KRIŽA 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Isus je umro i njegovo tijelo, kopljem probodeno, 
skidaju s križa. Križ ostaje prazan. Prazan križ mnogo toga 
govori, ali govori nam i jedna majka, jedna majka koja ranje- 
na nezamislivom boli i suzama prima u krilo tijelo svoga 
ljubljenoga sina. Govori nam majka koja, unatoč svemu tome, 
nije izgubila pouzdanje, nije izgubila vjeru i nadu... Majka 
koja i dalje vidi smisao. Dobri Isuse, sada kada je sve dovrše- 
no, vidi se da ipak nisi ostao sam — oni najvjerniji su tu. Lik i 
svjedočanstvo Tvoje majke Marije, koju si i nama u zadnjim 
trenucima života dao za majku, tako nam je potreban. Iznova, 
iz dana u dan. Hvala ti Majko Marijo što nam pokazuješ da i 
u trenucima najteže boli, tuge, patnje, u trenucima najvećeg 
očaja — probija veličanstveno i nepobjedivo. Svjetlo nade. 


Hvala ti! 

Pomozi nam, Isuse, da uvijek prepoznamo da si tu, 
da nas ne ostavljaš same. Pomozi nam da ni mi Tebe nikad ne 
ostavimo. Pomozi nam da Ti predamo svoj život na raspolag- 
anje. 

Amen. 
(Dio teksta koji slijedi namijenjen je za promišljanje u hodu 


prema idućoj postaji) 


Molimo Te, Gospodine, da nam podariš hrabrost naše majke 
Marije da vidimo smisao i onda kada se čini da ga nema. Da 
osjetimo nadu, da živimo vjeru. Znamo da si živ i da si s 
nama. Oprosti nam za trenutke kada u to posumnjamo. Ovo 
je trenutak ispita nas samih. Kakva nam je vjera? Imamo li 
vjere? Gdje nam je vjera? Što nam vjera znači konkretno? 
Pomozi nam Gospodine u našim molitvama i promišljanjima. 
Pomozi nam donijeti novu odluku! 

(šutnja) 
Oče naš... Zdravo Marijo... Slava Ocu... 


Smiluj nam se, Gospodine! ... Smiluj nam se! 


U tvom društvu uz križ stati, 
s tobom jade jadovati 
želja mi je jedina. 45 


"Evo me jednom još" 


Evo me jednom još, tu kraj Tebe blizu, 
da čuješ, ja znam, 
svaku riječ moje molitve, 


bez obzira koliko daleko sam. 


Ti si vjeran i uvijek, 
riječima istine nadu mi daš. 
Osjećam dodir Tvoj, 
koliko mi značiš Ti najbolje znaš. 


1 na tvojim rukama, na tvojim rukama. 


Ja ću otvoriti srce i reći da volim Te, 
jer duši mojoj toliko si potreban. 
Jedino želim u Tvojoj prisutnosti, ostati zauvijek, 


jer Ti si predivan Bog. 


ČETRNAESTA POSTAJA 
ISUSA POLAŽU U GROB 


Klanjamo ti se, Kriste, i blagoslivljamo te. 


Jer si po svojem svetom križu otkupio svijet. 


Beživotno ljudsko tijelo Isusa, tijelo pravoga čovjeka 
i pravoga Boga, obeščašćeno i pogrđeno, njegovi su prijatelji 
položili u grobnicu. 

Gospodine Isuse, tri si dana počivao u grobu i tako 
posvetio grobove svih koji u Tebe vjeruju. Tako smo i mi umrle 
članove svojih obitelji položili u grob. Pohađajući njihove 
grobove i moleći se za njih, svjedočimo da ih nismo zaboravili, 
da oni zapravo i dalje ostaju dijelom naše obitelji. No grob nije 
konačni cilj kojemu čovjek teži svojim životom. Svojim si 
uskrsnućem, Gospodine, pobijedio smrt — sada smrt više 
nema posljednju riječ u životu čovjeka. Tvoje Uskrsnuće silovi- 
ti je plamen nade, vjere i ljubavi u svakoj beznadnoj tami 
sebičnog, grešnog, oholog ljudskog srca. Uskrsnuće je odgov- 
or svakoj patnji, stradanju i umiranju — svjetlo koje raspršuje 
svaku tamu. 47 


Gospodaru životu, daruj život vječni i radost 
uskrsnuća svim našim dragim pokojnima, a u nama učvrsti 
vjeru i nadu. Zapali nam srca i ispuni svojim Duhom da 
radosnu vijest Uskrsa svakodnevno naviještamo i životom 
svjedočimo. 

Amen! 


(Dio teksta koji slijedi namijenjen je za promišljanje u hodu prema 


idućoj postaji) 


Tvojom pobjedom nad smrću, nad svakim grobom sjaji svjetlo 
uskrsnuća. Stoga Ti sada, predobri Gospodine, upućujemo 
molitvu za pokojne članove naših obitelji. Milostiv im budi i 
pridruži ih slavi svoga uskrsnuća. Nagradi ih obilno za svaki 
njihov trud, za svaku dobrotu koju su proširili ovim svijetom, 
za njihovu ljubav kojom su nas velikodušno obasipali, za vjeru 
koju su nam svojim svjedočanstvom prenijeli i za život koji su 
ina nas istrošili. Sjetimo se u molitvi naših dragih pokojnih... 
A i ovo je lijep trenutak da uputimo molitvu za one kojih se 
nitko ne sjeti, a potrebni su Božjeg milosrđa. 
(šutnja) 
Oče naš... Zdravo Marijo... Slava Ocu... 
Smiluj nam se, Gospodine! ... Smiluj nam se! 


Kada dođu smrtni časi, 
Kriste Bože, nek me spasi 


Majke tvoje zagovor. 48 


“Kako divno je Ime to" 


Ti Riječ si bio u početku, 
jedan s Bogom svevišnjim. 
U tebi, Kriste, slava Božja 
sada je otkrivena. 
Kako divno je Ime to, 
kako divno je Ime to, 
to Ime Krista Kralja mog. 
Kako divno je Ime to, neusporedivo, 
kako divno je Ime to - to Ime Isus. 
Ti nisi htio Nebo bez nas, 
pa k nama spustio si ga. 
Moj grijeh je velik, 
ti si veći, 
neće nas rastaviti. 
Kako divno je Ime to, 
kako divno je Ime to, 
to Ime Krista Kralja mog. 
Kako divno je Ime to, neusporedivo, 
kako divno je Ime to - to Ime Isus. 
Kako divno je Ime to - to Ime Isus. 
Smrt Te ne drži, 
veo se kida, 
pred Tobom šuti svako zlo. 

Kliču nebesa, 
pjesmom Te slave 
jer si od mrtvih ustao. 
Snažnijeg nema, 
jednakog nema 
sada i wijek vladaš Ti. 
Slava je Tvoja, 
Kraljevstvo Tvoje 
Tvoje je Ime najveće! 


Kako divno je Ime to, 
kako divno je Ime to, 
to Ime Krista Kralja mog. 
Kako divno je Ime to, neusporedivo 
Kako divno je Ime to - to Ime Isus. 


Snažnijeg nema, 
jednakog nema, 
sada i wijek vladaš Ti. 
Slava je Tvoja, 
Kraljevstvo Tvoje, 
Tvoje je Ime najveće! 


Kako silno je Ime to, 
Kako silno je Ime to 
To Ime Krista Kralja mog 
Kako silno je Ime to, nepobjedivo 
Kako silno je Ime to - to Ime Isus 3x 

ZAVRŠNA MOLITVA 


Razmatrali smo Tvoje veliko Otajstvo Gospodine. 
Molili smo zajedno, puni zahvalnosti jer znamo da si svoj 
život predao za svakoga od nas. Ljubio si nas sve do kraja, do 
smrti, smrti na križu. U tom trenutku otvorio si nam srca za 
promjenu. Pomozi nam u konkretnoj životnoj promjeni. Sada. 
Želimo to! Predajemo se u Tvoje ruke. Želimo čvrsto hodati za 
Tobom — ne šetnja, nego umiranje. Molimo Te da nam dadeš 
snage da Tvoju ljubav tako usvojimo i živimo, da se preko nas 
samih, jadnih i grešnih, slijeva na svakoga koga sretnemo i na 
taj način doživimo smisao svoga života. Nauči nas više slušati, 
a manje govoriti. Nauči nas da nam Ti budeš na prvom, a 
ostali na drugom mjestu — a sami sebi da budemo posljednji. 
To molimo Tebe, koji s Ocem i Duhom, živiš i vladaš, Bog, po 
sve vijeke vjekova. 

Amen. 

Dragi Isuse, pomozi mi da posvuda širim miomiris 
Tvoje Ljubavi. Preplavi mi dušu svojim duhom i svojim 
životom. Prožmi cijelo moje biće tako da moj život bude samo 
odsjaj Tvoga života. Obasjaj me svojim svjetlom da svatko 
koga sretnem osjeti Tvoju prisutnost u mojoj duši. Neka 


podigne pogled i ne vidi mene, nego samo tebe, Isuse! 

Ostani sa mnom, da svijetlim kao Ti, i da postanem 
svjetlo drugima. To će svjetlo, Isuse, dolaziti od Tebe, a ne od 
mene; Ti ćeš preko mene svijetliti drugima. Daj da Te slavim 
onako kako Ti najviše voliš — obasjavajući ljude oko sebe.Daj 
da Te propovijedam bez propovijedanja, ne riječima nego 
primjerom, privlačnom snagom, ljubaznim utjecajem svojih 
djela, očitom puninom ljubavi kojom moje srce gori za Tebe. 


Amen. 


Hvaljen budi Isus Krist, raspeti naš Otkup itelj! 
1 njegova pod križem žalosna Majka Marija! 


U ime Oca i Sina i Duha Svetoga! 


Kad mi zemlja tijelo primi, 
dušu onda uzmi ti mi 
u nebeski blažen dvor 


52 


O KAPELI 


V elika je većina mjesta u Hrvata, opet na čuđenje 
inozemnim moćnicima, uglavnom neraskidivo povezana s 
nastankom sakralnih objekata pa je tako i bilogorska Kapela, 
u legendi, izrasla skupa s tamošnjom kapelom, kako je to 
godine 1861. zabilježio u župnoj »Spomenici« ondašnji župnik 
Franjo Podel: »Na brdu gdje je sada crkva, nekoć prije šest 
stoljeća po prilici, ispunjenim drvećem neobične vrste snježne 
boje i veličine, češće je u određeno vrijeme podvečer dolijetala 
i sjedila na drvetu ptica. Strastveni lovac, neki između seljana, 
više dana i u više navrata vidio je pticu koja je mirno sjedila... 
Svaki puta izbacivši metak, ptica je mirno pobjegla prema 
Botincu. Kada je treći puta smioni lovac metak izbacio, 
nepokretna ptica nije promijenila mjesto, ali je ujedno čuo 
glas i žamor, kako se pripovijeda: Zašto me progoniš, ja sam 
duh Blažene Magdalene, ovo mjesto joj se sviđa, pod njezinom 
zaštitom i u njezinu čast ovdje podigni kapelu i ovo neka bude 
čitavo mjesto.« 1 tako je nastala Kapela kao i kapela, kasnije 
župna crkva sv. Marije Magdalene, izgrađena već godine 1205. 
kada je, čini se, osnovana i župa. Župa se sigurno spominje 
1412. g. kada kraljica Barbara Celjska, žena ugarsko-hrvatsko- 
ga kralja Žigmunda Luksemburškoga, oslobađa davanja 
pavlinski samostan Svih svetih u Strezi (današnje maleno selo 
Pavlin Kloštar), koji je imao »status područnog ureda župe 


Kapela kod Bjelovara«. 

Kasnije se župa pod nazivom Capella ili Capolna spominje i u 
drugim starim dokumentima u više navrata: godine 1434.) 
1468., 1501. L 1692., a prema podacima iZ 1771. imala je 321. 
stanovnika. Mjesto se tijekom povijesti razvijalo skupa sa 
župom, vrijedni su i vjerni Kapelčani unaprijeđivali kulturni, 
prosvjetni i vjerski život svojega mjesta i kraja, sve je išlo 
svojom mimom i uzlaznom putanjom, jedino su tri povijesna 
događaja, uvjetno rečeno, poremetila taj sklad. 

Jedan je bio, na oduševljenje i radost svih mještana, 
o kojem se još i danas prepričavaju detalji — posjet zagrebačk- 
oga nadbiskupa bl. Alojzija Stepinca u lipnju 1935. 

Drugi, koji je ostao u ružnom sjećanju, bio je jači 
potres koji je pogodio Kapelu 27. ožujka 1938., a kada se srušio 
crkveni zvonik i bio uništen velik dio crkve. Na svu sreću, u 
okolnim selima nije bilo većih šteta, osim ponekoga srušenoga 
dimnjaka i napuknute kuće. 

Treći je događaj, nažalost, također upamćen po 
razaranju i materijalnoj šteti jer su njemački zrakoplovi ni. 
studenoga 1944. u bombardiranju pogodili crkvu. 

Današnja općina Kapela prostire se na površini od 
104 km2 i broji 2 973 stanovnika prema popisu iz 20m.Sela 
koja pripadaju općini Kapela suBabotok, Botinac, Donji 
Mosti, Gornje Zdelice, Gornji Mosti, Jabučeta, Kobasičari, 
Lalići, Lipovo Brdo, Nova Diklenica, Novi Skucani, Pavlin 
Kloštar, Poljančani, Prnjavor, Reškovci, Sredice Gornje, Sredn- 
ja Diklenica, Srednji Mosti, Stanići, Stara Diklenica, Starčevl- 


jani, Stari Skucani, Šiptari, Tvrda Reka i Visovi. s 


"Djeluj kroz mene" 


Iznad cijelog svijeta, samo Ti si Bog. 


Sunce, zvijezde, more Ti si stvorio. 
Moja želja je i to molim Te: 


djeluj kroz mene! 


Zavladaj Ti mojim željama, 
blagoslovi me u mojim djelima. 
Ti si moj Bog i ja slijedim Te, 


djeluj kroz mene! 


Moje misli sve i svaka riječ 
neka budu slika Tvoje ljubavi. 
Svaki korak mo j, dođi prati me, 


djeluj kroz mene! 


Zavladaj Ti mojim željama, 
blagoslovi me u mojim djelima. 
Ti si moj Bog i ja slijedim Te, 


djeluj kroz mene! 

"Bože Tebi pjevam ja“ 


Bože Tebi pjevam ja, 
slavim Tvoje sveto ime. 
Došao si u život moj, 


darovao mi spasenje. 


Sa neba sišao si 
da pokažeš put, 
na križ otišao si grijehe platiti. 
Od križa do groba, 


od groba do neba slavim Tebe Isuse! 

"Divan si“ 


Evo me ispred veličanstva tvog, 
Tvoja milost prekriva me. 
Evo me, svjestan svoje grešnosti. 
Opran krvlju Janjeta 
shvaćam sad da mi tvoja ljubav pripada 
jer za me umro si, to je žrtva najveća. 


Divan si, divan si, 
Tvoja milost pronašla me 
praznih ruku i ispunila me. 
Divan si, divan si 
novi čovjek postao sam 
u blizini tvoje ljubavi. 


Evo me, ponizan i spreman sam 
oprostiti jer ti opraštaš. 
Stojim tu znajući da želiš me, 
posvećen sam i obnovljen. 
Shvaćam sad da mi tvoja ljubav 
pripada jer za me umro si 
to je žrtva najveća. 


Divan si, divan si, 
Tvoja milost pronašla me 
praznih ruku i ispunila me. 
Divan si, divan si 
novi čovjek postao sam 
u blizini tvoje ljubavi. 

"Dubine“ 


Znam da zoveš, al' se bojim hoću li potonuti 
Ti si tajna kojoj idem u vjeri ja ću hodati . 
Ime Tvoje zazvat ću i gledat gore iznad svih valova. 


U Tebi mirna ostat ću tvoja sam i Ti si moj. 


Dubine čuva Tvoja milost i moćna Ti desnica 
kad krene strah i dođe slabost, 
Ti ostat ćeš moja pobjeda. 
Ime Tvoje zazvat ću i gledat gore iznad svih valova. 


U Tebi mirna ostat ću tvoja sam i Ti si moj. 


/: Duše Sveti napoj srce povjerenjem 
gdje god zoveš daj da krenem 
po morima da hodam 
Ti me vodi gdje su najveće dubine 
Diži vjeru u visine 


Znam da spasitelj je ovdje :/ 3x 


Ime Tvoje zazvat ću i gledat gore iznad svih valova . 


U Tebi mirna ostat ću tvoja sam i Ti si moj. 

"Gospode, trebam Te“ 


Evo me 
Priznajem 
Klanjam se 
Predajem 

Bez Tebe gubim se 


Ti si taj što vodi me 


Gospode 
Ja tako trebam 
Tebe svakog trena 
Zaštiti me 
Opravdaj me 
O kako Te trebam 


Kad grijeh je jak 
Ti jači si 
Prebivam 
U milosti 


U Tebi sam oslobođen 
Isus Kristu meni je 
U Tebi sam oslobođen 


Isus Kristu meni je 

Gospode 
Ja tako trebam 
Tebe svakog trena 
Zaštiti me 
Opravdaj me 
O kako Te trebam 


Neka pjesma dopre do Tebe 
Kad u kušnji borim se 
Kada sam ne mogu stajati 
Ti me nosi, Isuse 
Kada sam ne mogu stajati 
Ti me nosi, Isuse 
[: Gospode 
Ja tako trebam 
Tebe svakog trena 
Zaštiti me 
Opravdaj me 
O kako Te trebam :/ 3x 


Zaštiti me 
Opravdaj me 
O kako Te trebam 

"Ne boj se" 


Ne boj se, jer ja sam te otkupio. 
Imenom sam te zazvao, ti si moj . 
Jer dragocjen si u mojim očima, 


vrijedan si i ljubim te ja 


Kad preko vode prelaziš, 
neće te preplaviti 
i kad kroz vatru prolaziš, 
nećeš se opeći. 
1 kada vjetrovi navale na te da te obore 
nećeš se srušiti. 


Jer s tobom sam ja! 


] zato ne boj se.... 

"Ne boj se jer ja sam s tobom“ 


Ne boj se, jer ja sam s tobom 
da te čuvam od svakoga zla. 
Ne boj se, jer ja sam s tobom 


da ti dajem miran san. 


Jer moja ljubav je istina, 


moja ljubav liječi srca slomljena! 


Ne boj se, jer ja sam s tobom 
ja sam te otkupio. 
Ne boj se, jer ja sam s tobom 


imenom sam te zazvao. 


Jer moja ljubav je istina, 


moja ljubav liječi srca slomljena! 

“Put i Istina“ 


Kao da čujem Tvoj glas, 
Tako nježan, milosrdan 
Moje ime doziva 


] tiho progovara: 
Ja sam Put i Istina, slijedi me! 


Ve . .v 
Ja život darujem i čuvam te. 


Kada slome te, samo zovi me - ja uz tebe ostajem. 

MOLITVA UOČI SUSRETA 
HRVATSKE KATOLIČKE MLADEŽI 
U BJELOVARU 2022. 


Predobri i pravedni Bože, 
Stvoritelju svega svijeta, 
čuj ponizne prošnje svojih vjernih, 
koje ti ispunjeni nadom i pouzdanjem upućujemo. 


Privuci naša slaba i grešna srca k sebi 
jer želimo biti u zajedništvu s Tobom, 
oslobođeni tereta i ovozemaljskih briga. 
Ispunjeni radošću i zahvalnošću, 

Tvojoj zaštiti i vodstvu preporučujemo sve naše mlade 
i smjerno Te molimo da svojim Svetim Duhom 
ispuniš njihov zajednički hod 
prema Susretu hrvatske katoličke mladeži. 
Zagovorom naše nebeske Majke Marije, 
sv. Marka Križevčanina i bl. Drinskih Mučenica 
u našim srcima zapali oganj svoje ljubavi da, 
plodni dobrim djelima, 
svijetu gorljivo svjedočimo Tebe, 


jedinoga pravoga Boga, koji živiš i kraljuješ u vijeke vjekova. 
Amen 


Oče naš.... Zdravo Marijo... Slava Ocu 64 


